आजू आपन देश कऽ हर छोट बडऽ शहर होखे चाहे विदेश हर जगह गांधी जी के तीन बानर के मुर्ति चौक चउराहा पऽ लागल मिल जाई। ई बड़ा ही मार्मिक आ ज्ञान देबे वाला होले। ई तीनो मुर्ति , तीन सिखऽन, बुरा मत देखऽ , बुरा मत सुनऽ , आ बुरा मत बोलऽ, के मतलब जईसन बड़हऽन ज्ञान के प्रतिक ह । एकर मतलऽब देश , काल आ आदमी के अनुसार बदलऽत रहेला। आदमी के एकर अपना मतलब के अनुसार माने समझे आ वोकर फायदा उठावे के चाही।
पाठक से माफी चाहब, एकर एगो उद्वाहरण अध्यापक लोग प दिहल चाहत बानी। अरे हम त भुला गईल बानी हमनी के माई भाखा में उनका कऽ मास्टर कहऽल जाला। चंूकि हमरा घर में भी एगो मास्टर बाड़ऽन आ संघतिया लोग में अधिकतरे मास्टरे लोग बाड़ऽन। ई एगो मालामाल करे वाला मजेदार नोकरी ह। ई नोकरी कई लोग के मालामाल बनावेला त कई लोग के जान आ ईज्जत भी लेला। एह में कुछ लोग कऽ काम त मास्टरी के बा गॉव आ शहर में खोलले बाड़न राशन के दुकान आ खेती बाड़ी । एकरा अलग कुछ लोग चलावत बाड़ऽन कोचिंग आ घर में टियूशन। आ ई मास्टर समर्थ आदमी के लईका लईकी के पढ़ावत बाड़ऽन।
आई रउरा कऽ एगो प्रो0 खान साहेब के बारे में तनियसा बतावत बानी। उनकर व्यक्तित्व त एकदम हिरो निहन बा। बाकी एगो अजऽब किस्म के बेमारियों के शिकार बाड़ऽन। क्लास रूम में बड़ी कड़ाई से पढईहे आ लईकन के घर से काम करे के कड़ा-कड़ा प्रश्न दे दिही। जवन लईका दोसरा दिन बना के ना लेअईहे वोकर सलामत ना रही। प्रो0 खान साहब जे बाडऽन कर्Ÿाव्य-बोध , नैतिकता आ ना जाने उ का -का बकले जवना के माने आजु के शब्दकोश ना मिले।
इहो रउरा सभे जानत होखऽब कि मास्टरी जईसन कोमल आ मुलायम नोकरी के एगो कड़ा आ अंघकारमय पक्ष भी बा वोकर परीक्षा आ वोकर निरीक्षण। खान साहेब जईसन मास्टर उ काम के आपन जान जोखिम में डाली के करेलें। शायद उ सोचेले कि उनका बलिदान के एह से बड़हऽन का बढ़िया मौसम उनका ना मिली। प्रो0 खान साहेब कऽ ई मालुम नईखे कि परीक्षा कऽ निरीक्षण कईल एगो संगीन आ खतरनाक काम बनल जात बा। खैर कवनो बात नईखे हमनी के गर्व करे के चाही कि एगो अईसन मास्टर बाड़ऽन की उ स्वच्छ परीक्षा करे के पक्षधर में नकल करे वाला के पकड़े ले आ वोह में उनका गुरूदक्षिणा में पिटाई मिलेला। जेकरा से कई दिन तकले उ विछावन से उठ ना पावेले। एकर उल्टा उनकर अवरू सहयोगी जे बाड़ऽन टियूशन आ कोचिंग चलावेले, ले देके लईकी लईकन के कॉपी में नम्बर के हेरा फेरी करेलें। आंखी प पट्टी बांधी के परीक्षा भवन में जालन आ घरे आ के पट्टी तड़ से खोली के आराम से रहेले। प्रो0 खान साहब के सलाना पिटाई देखीके गांधीजी के बानर ईयाद पड़े लागेलऽन।
आज गांधी जी के बानरन द्वारा दिहल गईल सीख के जे भी पालन करेलन उ जल्दिये समाज में लोकप्रिय हो जालन। उनका फोकट में हर सुख सुविधा मिले लागेला। मास्टरे ना हर क्षेत्र में अब गांधी जी कऽ बानरन द्वारा दिहल गईल सीख धीरे-धीरे जिन्दा रहे खातिर जरूरी होत जा रहल बा। आंखी आ बोली खुलल त गईनी काम से। आंखी खुलल रहले से अगर बोली बन्द बा त काम चली जार्इ्र। बढिया रहित कि आंखी आ बोली दुनो कऽ बन्द कऽके राखी।
डॉ0 उमेशजी ओझा
राँची ,झारखंड ।
(लेखक भोजपुरी ,हिंदी के लेखक अउरी स्वतन्त्र टिप्पणीकार बानी ।)
फोटो साभार : गूगल
bho_Deva bho_Deva bho_Deva bho_Deva bho_Deva bho_Deva bho_Deva bho_Deva hne_Deva